CELEX: C2007/140/70
Language: lt
Date: 2007-06-23 00:00:00
Title: Byla T-157/07 2007 m. gegužės 9 d. pareikštas ieškinys byloje Irano liaudies Mujahidin organizacija prieš Tarybą

23.6.2007   
            
            
               LT
            
            
               Europos Sąjungos oficialusis leidinys
            
            
               C 140/43
            
         2007 m. gegužės 9 d. pareikštas ieškinys byloje Irano liaudies Mujahidin organizacija prieš Tarybą
   
   (Byla T-157/07)
   (2007/C 140/70)
   Proceso kalba: anglų
   Šalys
   
      Ieškovė: Irano liaudies Mujahidin organizacija (Auvers sur Oise, Prancūzija), atstovaujama advokato J. P. Spitzer ir QC D. Vaughan
   
      Atsakovė: Europos Sąjungos Taryba
   Ieškovės reikalavimai
   
               —
            
            
               Panaikinti dar tebegaliojančius Tarybos sprendimus:
               
                           —
                        
                        
                           Tiek, kiek susiję su ieškove, per šešis mėnesius ar vėliau neperžiūrėti Tarybos sprendimo 2006/379/EB;
                        
                     
                           —
                        
                        
                           Ieškovės pavadinimą įrašyti į 2006 m. gegužės 29 d. sprendimu 2006/379/EB, įsigaliojusiu tą pačią dieną, patvirtintų teroristinių organizacijų sąrašą ir jo iš ten neišbraukti iki šios dienos, nepaisant 2006 m. gruodžio 12 d. Pirmosios instancijos teismo sprendimo byloje T-228/02 ir Tarybos pareigų pagal EB 233 straipsnį.
                        
                     
         
               —
            
            
               Nurodyti atsakovei įvykdyti savo teisines pareigas taip, kaip bus reikalinga.
            
         
               —
            
            
               Priteisti iš atsakovės ieškovei 1 090 000 eurų žalos atlyginimą, patikslintą 18 priede (besitęsianti žala) ir palūkanas nuo šios sumos.
            
         
               —
            
            
               Priteisti iš atsakovės bylinėjimosi išlaidas.
            
         Ieškinio pagrindai ir pagrindiniai argumentai
   Ieškovė siekia tam tikrų Tarybos laiškų panaikinimo ir žalos, kurią ji patyrė, atlyginimo, nes Taryba po šešių mėnesių neperžiūrėjo Tarybos sprendime 2006/379/EB (1) esančio asmenų, grupių ir subjektų sąrašo, kuriems taikomas Reglamentas (EB) Nr. 2580/2001 (2) dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, pavyzdžiui lėšų ir kitų finansinių resursų įšaldymo, atsižvelgiant į tai, kad Taryba neišbraukė ieškovės pavadinimo iš šio sąrašo.
   Ieškovės teigimu Taryba privalėjo reguliariai ir bent jau kas šešis mėnesius peržiūrėti sąrašą asmenų, įtrauktų į bet kurį teroristinių organizacijų sąrašą. Ieškovė teigia, kad Taryba šios savos pareigos neįvykdė, kiek tai susiję su ieškovės pavadinimo įtraukimu į teroristinių organizacijų sąrašą.
   Ieškovė taip pat teigia, kad po Pirmosios instancijos teismo sprendimo byloje Irano liaudies Mujahidin organizacija prieš Tarybą, T-228/02, Taryba buvo įpareigota išbraukti ieškovės pavadinimą iš šio sąrašo.
   
      (1)  2006 m. gegužės 29 d. Tarybos sprendimas 2006/379/EB, įgyvendinantis Reglamento (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu, 2 straipsnio 3 dalį ir panaikinantis Sprendimą 2005/930/EB (OL L 144, p. 21).
   
      (2)  2001 m. gruodžio 27 d. Tarybos Reglamentas (EB) Nr. 2580/2001 dėl specialių ribojančių priemonių, taikomų tam tikriems asmenims ir subjektams siekiant kovoti su terorizmu (OL L 344, p. 70).